## Bilag 3 – De tilbudte medarbejderes kompetencer og efteruddannelsesplan

# VEJLEDNING

Det er et mindstekrav, at tilbudsgiver udfylder bilaget i overensstemmelse med nærværende vejledning.

Bilagets indhold og struktur er ufravigeligt og kan ikke ændres af tilbudsgiver. De tilbudte medarbejderes kompetencer og efteruddannelsesplaner indgår alle i tilbudsevalueringen, som det er beskrevet under udbudsbetingelsernes pkt. 4.4 og 4.5.

Tilbudsgiver **skal** udfylde bilaget med:

* Tilbudte medarbejderes kompetencer og efteruddannelsesplaner, jf. pkt. 2.1 og 2.2

# Tilbudte medarbejderes kompetencer

Folketinget forventer, at der i rammeaftalens løbetid løbende er behov for ingeniørrådgivning til de opgaver, som er beskrevet i bilag 2. Folketinget forventer, at rådgivningen vil fordele sig på de medarbejderkategorier, der fremgår af bilag 1 med den fordeling pr. medarbejderkategori, der fremgår af bilaget.

I pkt. 2.1 skal tilbudsgiver oplyse navn, stilling og kontaktoplysninger på de medarbejdere, der skal løse opgaver under rammeaftalen for Folketinget. CV’er og efteruddannelsesplaner vedlægges dette bilag. Såfremt tilbudsgiver ikke tilbyder medarbejdere eller ikke udfylder oplysningerne omkring disse, er tilbuddet ukonditionsmæssigt og vil ikke blive taget i betragtning.

Under pkt. 2.2 kan tilbudsgiver se hvad Folketinget tillægger positivt vægt ved evalueringen af både CV’er og uddannelsesplaner.

## Tilbudte medarbejdere

Tilbudsgiver skal udfylde nedenstående for de tilbudte medarbejdere:

|  |  |  |  |
| --- | --- | --- | --- |
| Navn: | Stilling: | Kontaktoplysninger: | CV og efteruddannelsesplan vedlagt tilbuddet (sæt X)  |
|  |  |  |  |
|  |  |  |  |
|  |  |  |  |
|  |  |  |  |

## Evaluering af de tilbudte CV’er og efteruddannelsesplaner

De konkret tilbudte medarbejderes evne til at løse de konkrete opgaver vurderes i henhold til de tilbudte medarbejderes CV’er og deres efteruddannelsesplaner.

Ved vurderingen af fremlagte CV’er, tillægger Folketinget det positiv vægt:

* *i hvilket omfang de tilbudte medarbejdere har beskæftiget sig med opgaver inden for ingeniørrådgivning i historiske, fredede bygninger, der svarer til dem, de skal beskæftige sig med for Folketinget. De opgaver, medarbejderne skal beskæftige sig med, er beskrevet i bilag 2.*
* *i hvilket omfang de tilbudte medarbejdere har uddannelse og efteruddannelse relevant for de opgaver inden for ingeniørrådgivning, de skal beskæftige sig med for Folketinget. De opgaver, medarbejderne skal beskæftige sig med, er beskrevet i bilag 2.*

Ved vurderingen af de fremlagte uddannelsesplaner, tillægger Folketinget det positiv vægt:

* *i hvilket omfang tilbudsgiveren har lagt en efteruddannelsesplan for hver af de medarbejdere, der tilknyttes Folketinget, så de til stadighed har tidssvarende uddannelse i de opgaver inden for ingeniørrådgivning, de skal beskæftige sig med for Folketinget. De opgaver, medarbejderne skal beskæftige sig med, er beskrevet i bilag 2.*